OpenLLM-France/wikimedia huggingface dataset:
# Prima donna

Prima donna (en italià 'primera dona') és, en l'àmbit de l'òpera, la paraula en italià que s'usa per designar la primera cantant, dona que desenvolupa els papers principals i que generalment és una soprano.

## Etimologia

El terme prima donna es va començar a usar a les companyies d'òpera per a designar-ne la cantant principal, és a dir, la dona que interpreta el paper principal en una producció d'una companyia. La paraula està ja escrita en una carta de l'any 1610, a la qual el cardenal Ferran I Gonzaga de Màntua escriu al seu pare, Vicenç I Gonzaga, lloant la qualitat de cant de la cantant, i també compositora i música, Adriana Baroni-Basile, coneguda com «la Bella Adriana».
El plural de prima donna és, com en italià, prime donne. La paraula corresponent per al masculí és el de primo uomo, originalment un castrat i actualment un tenor.

## Curiositats

Històricament, les prime donne han estat motiu de certes rivalitats entre els aficionats a l'òpera, que es dividien en «clubs» contraris que recolzaven una cantant per sobre d'altres. Una de les rivalitats més famoses va ser la que va haver-hi entre els admiradors de Maria Callas i els de Renata Tebaldi, malgrat l'amistat que hi havia entre totes dues.
A Barcelona, al segle xix, durant l'època de gran rivalitat entre el Teatre de la Santa Creu i el del Liceu, segons unes cartes, sembla que hi va haver partidaris del Liceu que xiulaven les actuacions de la prima donna a la Santa Creu, encara que fossin interpretacions brillants.

## Bibliografia

* H. Rosenthal, J. Warrack, The Concise Oxford Dictionary of Opera, Oxford University Press, 1979. pàg. 398. ISBN 019311321X (anglès)
* Susan Rutherford, The Prima Donna and Opera, 1815-1930, Cambridge University Press, 2006. ISBN 052185167X (anglès)
* Lanfranco Rasponi, The Last Prima Donnas, Knopf, 1982. ISBN 0879100400 (anglès)

## Referències

* ↑ Vincent Agrech, Diapason, número de juliol-agost de 2014, pàg. 18 (francès)
* ↑ Jaume Radigales i Babí, Els orígens del Gran Teatre del Liceu (1837-1847), editat per L'Abadia de Montserrat, 1998. ISBN 9788484150022 (català)
# Ievgueni Bobrov

Ievgueni Grigórievitx Bobrov, rus: Евге́ний Григо́рьевич Бобро́в, (Tver, 2 de març de 1902-Sant Petersburg, 28 de febrer del 1983) va ser un botànic i pteridòleg rus, que també va treballar sobre fòssils.
Junts amb Nikolái Tsveliov (1925-1964) va continuar i completar la publicació de la Flora de Rússia començada per Vladímir Komarov (1869-1945) l'any 1934, tots amb base a Sant Petersburg. Va realitzar més de cent deu identificacions i classificacions de noves espècies, que publicava habitualment a revistes com: Acta Phytotax. Geobot.; Fl. URSS; Bot. Zhurn. S.S.S.R.; Bull. Jard. Bot. Princ. URSS; Bot. Journ., URSS; Sovetsk. Bot.; Bot. Mater. Gerb. Bot. Inst. Komarova Akad. Nauk S.S.S.R.; Spis. Rast. Gerb. Fl. SSSR; Novosti Sist. Vyssh. Rast.; Lesoobraz. Khvoĭnȳe SSSR

## Honors
### Epònims
#### Espècies

* (Apiaceae) Pimpinella bobrovii (Woronow exSchischk.) I.Axenov & V.N.Tikhom.
* (Fabaceae) Amoria bobrovii (Khalilov) Roskov
* (Fabaceae) Astragalus bobrovii B.Fedtsch. exNevski

## Referències

* ↑ Es poden consultar els tàxons descrits per aquest autor a International Plant Names Index (anglès)
* ↑ Lack, H.W., Rostania, 2006; 7 (26 (suplement 2)):395-402
* ↑ see M. Hiroe, Umbellif. of World 834 1979 1981 (IK)
* ↑ Bot. Zhurn. (Moscow & Leningrad) 75(5): 719 1990 (IK)
* ↑ Trudy Bot. Inst. Akad. Nauk S.S.S.R., Ser. 1, Fl. Sist. Vyssh. Rast. 4: 257 (1937), in syn. (IK)
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Barraca IV (Aiguamúrcia)

La Barraca IV és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca de planta rectangular, associada al marge pel seu lateral dret. Està coberta amb pedruscall i la cornisa és horitzontal amb les pedres de la darrera filada col·locades al rastell. A la part posterior uns pujadors permeten accedir a la coberta. El portal és dovellat i orientat a l'Est.
A l'interior hi veurem una falsa cúpula que tanca amb lloses a una alçada de 3'50m. La seva planta és rectangular i a mida: Fondària 2'60m. Amplada 2'66m. Com a element funcional veurem una menjadora, però degut a les andròmines acumulades, no es pot veure si té més elements.

## Referències

* 1 2 «Barraca IV». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Manganidellaventuraïta

La manganidellaventuraïta és un mineral de la classe dels silicats, que pertany al grup dels amfíbols amb (w(o) dominant. El mineral amb aquesta composició es va anomenar originalment dellaventuraïta, en honor de Giancarlo Della Ventura, de la Universita degli Studi di Roma Tre. Va ser redefinida en la nomenclatura d'amfíbols del 2012 al nom actual.

## Característiques

La manganidellaventuraïta és un silicat de fórmula química {Na}{Na₂}{MgMn$^{3+}$₂LiTi$^{4+}$}Si₈O$_{22}$O₂. Va ser aprovada com a espècie vàlida per l'Associació Mineralògica Internacional l'any 2003. Cristal·litza en el sistema monoclínic. La seva duresa a l'escala de Mohs és 5.
Segons la classificació de Nickel-Strunz pertany a «09.DE - Inosilicats amb 2 cadenes dobles periòdiques, Si₄O$_{11}$; clinoamfíbols» juntament amb els següents minerals: antofil·lita, cummingtonita, clinoholmquistita, grunerita, manganocummingtonita, manganogrunerita, permanganogrunerita, ferrofluoropedrizita, ferrifluoroleakeïta, actinolita, ferritschermakita, ferroactinolita, ferrohornblenda, ferrotschermakita, joesmithita, magnesiohornblenda, tremolita, tschermakita, cannilloïta, fluorcannil·loïta, parvomanganotremolita, fluorotremolita, potassicfluoropargasita, edenita, ferroedenita, ferrokaersutita, ferropargasita, hastingsita, kaersutita, magnesiohastingsita, pargasita, sadanagaïta, fluoroedenita, potassicferroferrisadanagaïta, potassicsadanagaïta, potassicpargasita, potassicferrosadanagaïta, magnesiofluorohastingsita, potassicfluorohastingsita, potassicclorohastingsita, fluoropargasita, parvomanganoedenita, potassiccloropargasita, potassicferrocloroedenita, potassicmagnesiohastingsita, potassicferropargasita, cromiopargasita, ferrotaramita, barroisita, ferroferribarroisita, ferroferriwinchita, ferribarroisita, ferroferritaramita, ferroferricatoforita, ferrobarroisita, ferrorichterita, ferrowinchita, ferrocatoforita, ferritaramita, magnesiotaramita, richterita, winchita, taramita, fluororichterita, catoforita, potassicfluororichterita, potassicrichterita, ferrighoseïta, ferriwinchita, fluorotaramita, arfvedsonita, eckermannita, ferroeckermannita, ferroglaucòfan, glaucòfan, potassicmanganileakeïta, manganoarfvedsonita, ferrileakeïta, magnesioriebeckita, magnesioarfvedsonita, nyboïta, riebeckita, manganomanganiungarettiïta, ferroferrinyboïta, clinoferroferriholmquistita, ferrinyboïta, ferroferrileakeïta, ferroferrifluoroleakeïta, sodicferriclinoferroholmquistita, magnesiofluoroarfvedsonita, ferripedrizita, potassicferrileakeïta, fluoronyboïta, fluoropedrizita, potassicarfvedsonita, ferriobertiïta, potassicmagnesiofluoroarfvedsonita, ferroferripedrizita, potassicmagnesioarfvedsonita, pedrizita, ferropedrizita, fluoroleakeïta i ferroferriobertiïta.

## Formació i jaciments

Va ser descoberta a la mina Kajlidongri, al districte de Jhabua (Madhya Pradesh, Índia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Mangani-dellaventuraite» (en anglès). Mindat. [Consulta: 4 gener 2020].
# Nombre de coordinació

El nombre de coordinació, en la química i la cristal·lografia, d'un àtom central en una molècula o un cristall és el nombre dels seus veïns més propers. Aquest nombre es determina d'una manera un xic diferent per les molècules i pels cristalls.
En la química, l'èmfasi es posa en l'estructura dels enllaços en molècules o ions d'un àtom es determina per simple compteig dels altres àtoms en els quals està enllaçat (ja sia per enllaços simples o dobles). Per exemple, [Cr(NH₃)₂Cl₂Br₂]$^{1-}$ has Cr$^{3+}$ com el seu catió central té un nombre de coordinació de 6.
Tanmateix les estructures d'estat sòlid dels cristalls tenen menys clarament definits els enllaços químics, per tant es fa servir un model més simple, en el qual els àtoms estan representats per esferes que es toquen. En aquest model el nombre de coordinació d'un àtom és el nombre dels altres àtoms que es toquen. Dins la xarxa es diu que és el nombre de coordinació de volum (bulk coordination number) i en la superfície del cristall es diu nombre de coordinació de superfície.

## Ús en química

En química el nombre de coordinació (n.c.), el va definir primer l'any 1893 Alfred Werner. El nombre de coordinació de cada carboni és de 4 en el metà (CH₄), tres en l'etilè (H₂C=CH₂,
En química inorgànica per exemple en l'hexacarbonoil de tungstè W(CO)₆, el nombre de coordinació del tungstè (W) es compta com 6.

## Ús en cristal·lografia

En ciència dels materials, el nombre de coordinació de volum d'un àtom donat en l'interior d'una xarxa cristal·lina en le cas del ferro a 20 °C té un cristall BCC (body-centered cubic) i el seu nombre de coordinació és 8, ja que l'àtom de ferro ocupa el centre d'un cub format per 8 àtoms de ferro veïns.

## Referències

* ↑ De, A.K: "A Text Book of Inorganic Chemistry", page 88. New Age International Publishers, 2003.
* ↑ IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2006–) "coordination number" (en anglès).

## Enllaços externs

* Meteorite Book-Glossary C Arxivat 2014-05-25 a Wayback Machine.
* A website on Coordination Numbers Arxivat 2008-09-30 a Wayback Machine.
# 3x3 Ulls

3x3 Ulls (サザンアイズ, Sazan Eyes)) és un manga creat per Yuzo Takada i és la seva obra més reconeguda. Es va començar a publicar el 1987 a la revista Young Magazine, es va acabar el 2002 i es va recopilar en 40 volums. El títol 3x3 Eyes, en anglès, és el qual té en la versió original.
3x3 Ulls narra les aventures de Yakumo Fujii, un estudiant japonès a qui Pai, l'última supervivent d'una raça de persones immortals amb tres ulls, converteix en el seu servent immortal per salvar-li la vida. Tots dos comencen la recerca d'un objecte màgic que els permeti convertir-se en humans normals i corrents.
Planeta deAgostini va publicar-ne parcialment la versió castellana entre els anys 1993 i 1999. Després de publicar els vuit primers números, va desplaçar la sèrie a la revista Shonen Mangazine i, quan aquesta va deixar d'editar-se, va publicar-ne 39 números més. La sèrie va ser cancel·lada i va quedar inacabada.
Es va adaptar en dues sèries d'OVA, editades el 1991 i el 1995. Eren relativament curtes, només quatre episodis de mitja hora, i tres més de tres quarts d'hora. La història només adapta fins al cinquè volum del còmic. Manga Video va treure'n una versió doblada al castellà i TVC les va emetre en català en el programa Manga!

## Referències

* ↑ «3X3 Ulls». Televisió de Catalunya.

## Enllaços externs

* Pàgina de la sèrie 3x3 Eyes (anglès) (japonès)
* 3x3 Ulls (anime) a l'Enciclopèdia d'Anime News Network (anglès) (anglès)
* Resum de la publicació castellana de 3x3 ulls (primera sèrie, etapa al Shonen Mangazine, segona sèrie, tercera sèrie, quarta sèrie) a ListadoManga (castellà)
# Primanitxski

Primanitxski (en rus: Приманычский) és un poble (una possiólok) de l'óblast de Rostov, a Rússia, segons el cens rus del 2010 tenia 261 habitants. Pertany al districte de Proletarsk.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
# Saint-Gondran

Saint-Gondran (en bretó Sant-Gondran) és un municipi francès, situat a la regió de Bretanya, al departament d'Ille i Vilaine. L'any 2006 tenia 504 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 197 | 204 | 215 | 338 | 378 | 464 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Louis Guillemer | |
| 2008- | Jean-Yves Collignon | |
# Ievgueni Berzin

Ievgueni Valentínovitx Berzin (Vyborg, 6 de juny de 1970) va ser un ciclista rus, que fou professional entre 1993 i 2000. Els seus principals èxits els aconseguí el 1994, quan amb tan sols 24 anys, va guanyar el Giro d'Itàlia i la Lieja-Bastogne-Lieja.

## Palmarès en ruta

* 1990
** Vencedor d'una etapa a la Volta a Bèlgica amateur
* 1992
** 1r a la Ruban Granitier Breton
** 1r a la Cursa de la Solidaritat Olímpica
* 1994
** Campió de Rússia en contrarellotge
** 1r al Giro d'Itàlia, vencedor de 3 etapes i 1r de la Classificació dels joves
** 1r a la Lieja-Bastogne-Lieja
** 1r al Giro dels Apenins
** Vencedor de 2 etapes de l'Euskal Bizikleta
** Vencedor d'una etapa del Critèrium Internacional
* 1995
** 1r a l'Euskal Bizikleta i vencedor d'una etapa
** Vencedor d'una etapa del Giro d'Itàlia
* 1996
** Vencedor de 2 etapes de la Volta a Suïssa
** Vencedor d'una etapa del Tour de França
** Vencedor d'una etapa del Giro d'Itàlia
** Vencedor d'una etapa de la Tirrena-Adriàtica
* 1997
** 1r al Gran Premi Jornal de Noticias

### Resultats al Giro d'Itàlia

* 1993. 90è de la classificació general
* 1994. 1r de la classificació general. 1r de la Classificació dels joves. Vencedor de 3 etapes
* 1995. 2n de la classificació general. Vencedor d'una etapa
* 1996. 10è de la classificació general. Vencedor d'una etapa
* 1997. 20è de la classificació general
* 1999. 52è de la classificació general

### Resultats al Tour de França

* 1995. Abandona (10a etapa)
* 1996. 20è de la classificació general. Vencedor d'una etapa. Porta el mallot groc durant dues etapes
* 1997. Abandona (6a etapa)
* 1998. 25è de la classificació general

## Palmarès en pista

* 1990
** Campió del món de persecució amateur
** Campió del món de persecució per equips (amb Alexander Gontchenkov, Valery Baturo i Dmitri Nelyubin)

## Referències

* ↑ Senovilla, Miguel. «Vendedor de coches en un pequeño pueblo italiano» (en espanyol europeu). MArca, 01-07-2011. [Consulta: 14 agost 2022].
* ↑ DDT. «El ridículo buzo que estrenó Indurain en el Giro y jamás repitió tras el desastre en la crono en la que le reventó Berzin» (en castellà). [Consulta: 14 agost 2022].
* ↑ Arribas, Carlos. «Jaque a la granja de ciclistas rusos en Tortosa» (en castellà), 14-03-2022. [Consulta: 14 agost 2022].

## Enllaços externs

* Palmarès d'Evgueni Berzin a memoire-du-cyclisme.eu
* Fitxa d'Evgueni Berzin a sitiodeciclismo.net
# Octant

«Octant» té aquests significats:
* Constel·lació de l'Octant, constel·lació situada al voltant del pol sud celeste
* Octant (instrument), instrument nàutic antic que permet mesurar l'altura d'un astre sobre l'horitzó
* Projecció octant, de Leonardo da Vinci
Viccionari
# 3r Japan Record Awards

El 3r Japan Record Awards es va celebrar el 28 de desembre de 1961. En la gala es van reconèixer i premiar els mèrits dels cantants d'aquell 1961. La gala fou retransmesa per la cadena TBS i els presentador va ser Takayuki Akutagawa. El triomf s'ho emportà Frank Nagai amb la seua cançó Kimi Koishi que va guanyar el Grand Prix.

## Guardonats
### Japan Record Awards

* Frank Nagai: Kimi Koishi
** Lletra: Otoha Shigure
** Música: Kôka Sassa

### Premi al Millor Vocalista

* Ai George: Glass no Johnny

### Premi a l'Artista Novell

* Miki Nakasone: Kawa wa Nagareru
* Miyuki Yamanaka: Danchi no Ojô-san
* Kōji Hirano: Shiroi hana no Blues
* Akira Matsushima: Koshû
* Tatsumi Fujino: Musume Sandogasa
* Utako Yanagi: Saihate no Uta

### Premi al Millor Compositor

* Chiyoko Shimakura: Koishiteirundamon
** Música: Shōsuke Ichikawa

### Premi al Millor Arranjador

* Kōji Hirano: Shiroi Hana no Blues
* Yukio Hashi: Isobushi Genta
** Arranjaments: Takao Saeki

### Premi a la Planificació

* Nippon Columbia, pel seu paper a la història de la música japonesa.

### Premi a la Cançó Infantil

* Toshie Kusunoki: Kakashi no Negaigoto

## Referències

* ↑ «活動〜日本レコード大賞〜【公益社団法人 日本作曲家協会】» (en japonès). Arxivat de l'original el 2021-03-03. [Consulta: 4 gener 2021].
# Iermólino (Perm)

* Per a altres significats, vegeu «Iermólino».
Iermólino (en rus: Ермолино) és un poble del krai de Perm, a Rússia, que el 2016 tenia 6 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Bava Batra

Bava Batra (en hebreu: בבא בתרא) és el tercer dels tres tractats del Talmud de l'ordre de Nezikín, tracta sobre les responsabilitats i els drets d'una persona com a propietari d'una propietat. És part de la llei oral del judaisme. Originalment, juntament amb els tractats Bava Kama i Bava Metzià, van formar un únic tractat anomenat Nezikín (danys).
Aquest tractat, no és com a Bava Kama i Bava Metzià, l'exposició d'un cert passatge de la Torà. Està dividit en 10 capítols, el contingut dels quals pot descriure's de la següent manera:
(1) Les regulacions relatives a la propietat de més d'un propietari (capítol 1).
(2) Les responsabilitats del propietari d'una propietat pel que fa a la del seu veí (capítol 2).
(3) Els drets de propietat establerts i drets relacionats amb la propietat (capítol 3).
(4) Les lleis relatives a l'adquisició d'un bé mitjançant la compra del mateix (del capítol 4 al 6).
(5) Les lleis de l'herència (capítols 8 i 9).
(6) Les lleis relatives als documents (capítol 10).
El tractat consta de 176 pàgines, això el converteix en el tractat més llarg de la Mixnà i del Talmud.

## Referències

* ↑ Jewish Encyclopedia: Baba Batra
Nezikín (סדר נזיקין)
Bava Kama
Bava Metzià
Bava Batra
Sanedrí
Makot
Xevuot
Eduyot
Avodah Zarah
Pirkei Avot
Horayot :
# Marc Patiño Jordi

Marc Patiño Jordi, nascut el 1979 a Llucmajor, Mallorca, és un regatista mallorquí.
Marc Patiño es formà com a regatista al Club Nàutic s'Arenal. Ha obtingut diferents premis:
* Campió d'Espanya, amb l'equip de les Illes Balears, de la classe optimist el 1992.
* Campió de Mallorca i de les Illes Balears de la classe optimist el 1992.
* Subcampió del món a Mar del Plata, Argentina, el 1992.
* Campió d'Espanya individual i per equips a Arenys de Mar, Barcelona, el 1993.
* Subcampió d'Espanya i Guanyador del Trofeu Ermenegildo Zegna en la classe Platú 25, a Dénia, Alacant, el 2007.
* Subcampió de la Maxi Yacht Rolex Cup, a Porto Cervo, Sardenya, amb el Wally de 94 peus “Open Season”, el 2009.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 13. Palma: Promomallorca, p. 16. ISBN 84-8661702-2.
# Arabshah

«Arabshah» té aquests significats:
* Arab Xah Khan, kan xibànida i kan de la Horda d'Or vers 1377-1378
* Ahmad ibn Arabxah, historiador àrab sirià de Damasc (1389-1450)
* Abnd al-Wahhab ibn Arabxah, erudit àrab
* Arabxàhides, dinastia de kans de Khivà
# Iermólovka (Penza)

* Per a altres significats, vegeu «Iermólovka».
Iermólovka (Ермоловка en rus) - és un poble de l'óblast de Penza, a Rússia, el 2005 tenia 2.505 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Bignay

* Per a altres significats, vegeu «Bignay (Charente Marítim)».
Bignay o Bugnay, segons el nom filipí, (Antidesma bunius) és un fruit tropical proporcionat per un arbre de la família euforbiàcia. És natiu del sud-est asiàtic, les Filipines i nord d'Austràlia. Pot arribar a fer 30 metres d'alt, és perennifoli, dioic i amb fulles coriàcies. Els fruits són esfèrics i d'un cm d'ample, primer són blancs i quan maduren es tornen vermells i després negres. El seu gust resulta dolç pels autòctons però els 'origen europeu el troben tan amargant que el consideren incomestible. És un fenomen lligat a la percepció en el gust de la feniltiocarbamida que és un tret genètic.

## Notes

* ↑ Divergent taste responsiveness to fruit of the tree Antidesma bunius, Nature 265, 536 - 537 (10 February 1977); doi:10.1038/265536a0

## Enllaços externs

* Purdue New Crops Profile
* Antidesma Species Accounts
# Marc Papiri Cras

Marc Papiri Cras (Marcus Papirius Crassus) és el nom dels següents personatges:
* Marc Papiri Cras (cònsol), cònsol el 441 aC
* Marc Papiri Cras (dictador), dictador el 332 aC
# Núvol orogràfic

Els núvols orogràfics ocorren quan una massa d'aire és forçada des d'una zona baixa cap una altra elevació més alta, guanyant terreny. Mentre la massa d'aire ascendeix en altitud s'expandeix i es refreda adiabàticament. Aquesta atmosfera refredada no pot mantenir la humitat com sí que ho faria més calenta, aleshores això puja la humitat relativa a 100 %, creant núvols i sovint plou o neva.
La precipitació induïda pel núvol orogràfic ocorre en molts llocs del món. Els exemples inclouen:
* El Marge Mogollón d'Arizona Central
* El vessant occidental de Sierra Nevada a Califòrnia
* Les muntanyes prop de Baja California Nord.
* Els vessants de Khasi i Jayantia Hills a Meghalaya,Índia.
* Iemen.
* Els Ghats occidentals.
* La Great Dividing Range d'Austràlia.
* Les muntanyes de Nova Zelanda.
* Tasmània occidental.
* Els Andes meridionals.

## Referències

^ a b c d e f Whiteman, C. David. 2000. Meteorología de Montañas: Fundamentos y Aplicaciones. Oxford University Press. ISBN 0-19-513271-8.
# Regions històriques de Suècia

Les regions històriques de Suècia (en suec landsdelar, «trossos del país») són quatre grans àrees en què tradicionalment es dividien les possessions dels reis de Suècia (però sense cap mena de valor administratiu). Com que fins a començaments del segle xix l'actual Finlàndia formava part de Suècia, els seus territoris també són inclosos dind d'aquesta divisió regional.
Les regions eren:
* Götaland
* Svealand
* Österland
* Norrland
Götaland («Terra dels Gots») correspon al sud de la Suècia actual, mentre que a sobre seu, Svealand (regió d'Estocolm i fins a la frontera amb Noruega) era vista com el bressol de Suècia. A l'altra banda del Bàltic, Österland («Terra de l'est») correspon a l'actual sud de Finlàndia (les costes meridionals de les quals foren colonitzades per escandinaus suecs). Norrland («Terra del Nord») correspon a la regió (poc poblada, i en tot cas no majoritàriament per escandinaus) tant al nord de Svealand com d'Österland.